Uznesenie Krajského súdu Košice sp. zn. 14Cbi/16/2008 z 21. 11. 2012

Text rozhodnutia
Súd: Krajský súd Košice Spisová značka: 14Cbi/16/2008 Identifikačné číslo súdneho spisu: 7008201111 Dátum vydania rozhodnutia: 22. 11. 2012 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2012:7008201111.3 Uznesenie Krajský súd v Košiciach v právnej veci žalobcu A.. N. E., ul. XX. H. XX, XXX XX K. R. - správca konkurznej podstaty úpadcu S. M. „H. T. v R., XXX XX R., IČO: XX XXX XXX proti žalovanému B., s.r.o., H. 315/38, XXX XX R., IČO: XX XXX XXX, zastúpeného JUDr. Mariánom Gelenekym, advokátom, Garbiarska 20, 064 01 Stará Ľubovňa o určenie vlastníckeho práva k nehnuteľnostiam, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca svojím návrhom zo dňa 20.5.2008 žiadal, aby súd určil, že úpadca je výlučným vlastníkom nehnuteľností, zapísaných na LV č. XXX ako KN-C parc.č. XX o výmere 721 m2, zastavané plochy a nádvoria, ako aj stavby so súpisným číslom XXX, rodinný dom, postavený na KN-C parc.č. XX o výmere 721 m2. Súčasne požadoval náhradu trov konania. Podaním zo dňa 2.10.2012 žalobca vzal návrh na začatie konania späť v celom rozsahu a žiadal konanie zastaviť. Podľa § 96 ods. 1,3 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Nesúhlas odporcu so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie. Žalobca vzal návrh na začatie konania späť celkom pred začatím pojednávania, preto súd podľa vyššie citovaného ustanovenia konanie zastavil. O náhrade trov konania súd rozhodol podľa § 146 ods.1 písm. c/ O.s.p. z dôvodu zastavenia konania. Právny zástupca žalovaného na výzvu súdu zo dňa 8.10.2012, ktorú prevzal 16.10.2012, nevyčíslil trovy konania v lehote 3 dní a žalobca tieto nežiadal priznať. Poučenie: Odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a/ v konaní došlo k vadám uvedeným v § 221 ods.1, b/ konanie má inú vadu, ktorá mohla mať za následok nesprávne rozhodnutie vo veci, c/ súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, d/ súd prvého stupňa dospel na základe vykonaných dôkazov k nesprávnym skutkovým zisteniam, e/ doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205a), f/ rozhodnutie súdu prvého stupňa vychádza z nesprávneho právneho posúdenia veci.

